Mappada ri issenge, sebagian loppo wc umum ri Indonesia identik ki sibawa bau makebbong, marota', de' na terawat, penno coretan na gambara' makalaing-laing, macikke, mapettang, na terkadang haruski antre malampe. Sementara, lantai wc na sangi' marica'. Bahkan engka to sampa botolo', na kaluru' ta' jana'-jana' ri lalengna wc. Kelembapan udara rilalengna wc magatti i bakteri berkembang. De'na tassadia wae mancajini mabbau teme mancaji ciri khas na yaro wc umum. Sementara, engka wae ato de' gaga, ko tau elo' sisengni tai ato teme terpaksa napake yaro wc. Padahal ko marota' wc maega akibatna untuk aleta. Pammula pole tattai-tai, infeksi saluran pernapasan akut (ISPA), tifus, disentri, gangkenna infeksi saluran teme. Yae penyakit e mulle timbul pole ri kuman massarange ri laleng toilet.


Maittani purana botting Nunu na lakkaingna, tapi' de' na engka ri arengi anak ri puange. Mulaini cau' pikkiri'e pekkoga batena bali taue ko engka tanai maga de'pa mu mattampu. Pasrahni yaro wettue, na lebbireng tuo dua-dua mi lakkainna ri bolana, maccarita sambarang ko lisu manengi pole ri ajjamangna, pa' yae tau duae normal mui. Yaro lakkaingna ma'jamai ri ruma sakit, akkero si runtu'ni sipaddua manre. Tiba-tiba ma peddi bua-buana Nunu, ri tiwi'ni lokka ri IGD, ri paressani kero, ri pauangni keda mattampu'i siuleng ittana. De' siseng kasi' na sanna-sannai keda mulle mui mattampu, takkini na marennu sisengni yaro essoe, weddingni mancaji tomatoa ri aruwa uleng matu'.


Nappanna Mila melli riasenge cakar ri taung 2022. Melli cakar malomo mawatang mulle jaji maja' yaro pakeange, nasaba' purai napake tau lainge. Ne' yaro wettue barani siseng melli cakar pole saliweng daerah dua, yaro cakarna mello ladde na sedding.  Sebelum na melli ragui maja' matu lettu, maga na mello siseng nallebingi yaro na nawa-nawae. Maega metto silongna accoeki Instagram na yaro pabbalu cakar e, jaji melli ni wettunna engka doi' na sibawa engka baju na cinnai. Denre esso na engka statusna yaro pabbalu cakar e tentang pendapatna yaro tau purae melli cakarna, na lisekki toni Mila pa' purai melli na mello mua. Cilalona na bukka hp na yae wennie engkani asengna taruki mancaji sala seddi pemenang, ri illauini alamat na nomoro' hp aktif.  Takkini' sisengi pas na menang, nasaba' de' naitai yaro sebelumna keda untuk massappa tau elo' ri areng hadiah pale.


Sama' toni makkokkoe tau sangi' minreng doi', mamello rimulanna pas elo' minreng ne' ri munrina ri tagih na abaikangi yaro tau pinrengi doi', ato alena macai' ri tagih. Iga tau de' na maciddi, nappa sangi'na yae siklus minreng doi' na maitta na waja' makkuling-kuling terjadi ri linoe. Khususna lokka ri tau' de'na enakan sibawa tau de'gaga siri'na. Makkoe cara parellu rijama ko elo'ki pertahankangi hubungan mellota sibawa tau sideppe'ta sangi' minrenge. Seddi, aja' ri merasa bersalah ko de' ri pinrengi doi'. Dua, haruski barani makkeda tea ato de' untuk pajai yae masala makkuling-kulinge. Tellu, ko de' napaja yae masalae mebbu'ki anggaran inreng supaya mulleki atoro'i pengeluaranta. Eppa, painrengi doi' yamiro ri mampue, aja'na ri idi minreng doi' na idi' minreng toi' ri tau lainge ko de' na waja'-waja'i ato maega siseng na inreng ri aleta gangkenna idi' minreng to. Lima, sindirki yaro tau minrenge mappake cara unik ko ri ita ri sosial mediana manre mello ato mabbalanca, pauangni keda engka inrengna ri idi. Enneng. haruski marajing tagih inreng, nasaba' risih tommi tu matu lokka ri aleta ko sangi' ri tagihna mulle jaji teani minreng.


Mapeddi nasedding taue ri lalengna sakratul maut mappada ko na kenna maneng aleta, yanaro tau riturungie napineddingi aleta pada ko ri rui'-rui' i na ri bebbu pole ri ure' nadina, ure' syarafna, senina, na pole ri ure' gemme'na gangkenna cappa ajena. Makkedani taue ko engka tau mate na ri patuo paineng pasti makkedai yaro sakratul maut e, liwe' peddi'na mappada ko ri toddo sisebbu jarung ale-aleta. Bahkan nabi Muhammad peddi siseng nasedding, na rasulna Allah ta'ala yaro, mello iman na ammala'na, alena malai saisa' peddi'na umma'na. Meski makkero liwe' empa peddi'na sakratul maut, na maega tau matau'. Beda-beda na tappana taue ko elo'ni mate, mancaji ni mappittau lokka ri taue, padahal penting siseng untuk beribadah lokka ripuangta na ri ingngerrang ko de' ma ri maitta ri linoe, mulle jajiki matu' de'na ri matau' sekarat.


Lisuna Ondong sibawa anriingna pole massikola ri SMP, mattama'i jokka-jokka ri kampong sedde bolana, na alani yaro Faisal ri wiring lalenge pa' elo'i na antara' lokka ri bolana. Mabela bolana Faisal pole ri assikolange na yaro jokka mi kasi lokka ato maccoe' ri taue ko engka tau leppang malai. Menre'ni Faisal kero, sigandeng tellui mangnguju lokka ri bolana. Ri tengngana lalenge, engka batu loppo na lulu'i yaro Ondong mattiwi' motoro'e, engka topa pole riolo tau lulu'i. Faisal monro ri tengnga de' na sadari pekkoga bentukna yaro duae silongna, pa' mangngoro'mi na angkalinga sibawa bau darah maccolo'. Tau'pa na sedding tapi' de' to na ulle kedo madeceng pa' malo' ajena. Maittai kero ri tiwi'ni yaro silongna mappake oto lokka ri ruma sakit termasuk alena, maga na de' namaitta mate maneng yaro dua silongna, ja'pa na sedding.


Iga tau de' na matau riasenge na kenna bully. Kasus bully mancaji ni kasus liwe' fatalna. Engka ma'datu tau lebbi na pile na akhiri tuona na bunoi alena pa' de' na naisseng pekkoga batena pajai nakenna bully, gangkenna yaro mancajini depresi. Ko idi' sala seddi korban bully ato tea maki matu' mancaji korban bully buno diri, makkoe carana. Seddi, masennang bawangni ko na bully ki taue aja' ri terri ato macai', na bully ki pa' elo'i na ita pekkoga ki bereaksi. Dua, itai matanna yaro tau bullyki, seola-seola de' ri matau' na baraniki. Tellu, maccaritaki sibawa tau lainge keda ri pakkokiro. Eppa, aja' na ri siruntu' paineng yaro tau mabbully. Lima, laporki lokka ri pihak berwenang na rikumpulu' manengni bukti engka ri katenni. Enneng, ma'guruki ri asenge bela diri. Pitu, sappa'ki silong maega, pa' biasana yaro tau kennae bully yaro tau makurange silongna ri ita.


Iga baine' de' na mapeddi atinna ri salai ri lakkainna, nappae botting siratu essona. Yanaro na alami Zira, matei lakkainna ri wettu malolo empa umuru' abbotingenna. Yae Zira na lakkainna botting maloloi, lakkainna ri aseng Ameer ustadz. TIba-tibai malasa' ri pattama ri ruma sakit, na de' na maitta de' na manynyawa. Peddi siseng atinna ri salai kasi', jaji lari malai bajunna lakkainna kaddaui, na immau toni bau parfumna lakkainna yaro meddeppe e empa. Elo' i terri tapi natahangi, nasaba' maega tau lokka kero. Jaji na tahangi alena, berusahai tegar na ikhlas. Padahal ri lalengna, kerra loppoi molli asengna lakkainna. Mulaini pasibuki alena purana mate lakkainna supaya de' na mapeddi ko ma'dani.


Ri luar negeri, punna bola ri asengni tau maega doi' na. Beda hal na ri Indonesia, tau monro ri apartemen ri aseng tosi maega doi' na. Ri Korea misalna, makurang tau monro ri bolana, masewa mi apartemen na pake monro. Makurang tana kero mai, ko ri Indonesia maega empa tana ksong untuk ri pake mebbu bola. Tana kavling mancaji paling laku si makkokkoe, anu pura ri petak-petak na balu' taue. Ko melliki tana kavling wedding tomma ri cicili', tapi makessing ladde ko ri paja' manengni kaciceng. Yanaro taue maitta nappa melli tana, nasaba' anu pura narekeng bedana hargana ko ri paja' malewe'-lewe' na ko kaciceng maki. Rennu to ki ku kacicengmi ri waja' ko melliki tana. Runtu'ki sertifikat tana na langsung, na de' to gaga lokka singe' ki matu.


Tai tau, tai olokolo' pasti mangkalingai bawang ko tau pacciddi-ciddikeng elo'ni tallua. Ciddi mettoi ko mabbicaraki tentang tai. Engka hal bijak mulle rijama untuk hargai yaro taue tega jamanna sebagai petugas sedot wc, payyabo'-yabo', na pajjama lainge makawe' pole ri asenge rota'. Sikap ciddi'ta parellu ri palenynye', nasaba' pekkoga bateta murusu' anakta matu ko biccu empi na haruspi ri bissai. Ri isseng maneng keda tai tau lebbi makebbong daripada tai olokolo'. Tai olokolo' na tai tau mulle mua lenynye baunna ko ri bissai. De'ma na maga ko pakean ato aleta nakenna tai, yang penting tania atingta marota'. Ko atingta na marota', mawatang ri cakkaki, bahkan sabun suli' de'na mulle palenynyei baunna magatti. Maka yaro, aja' ri makkita ja' lokka ri tai olokolo' mancaji saba' atingta marota' to.


Seddi boy group Korea Selatan, na pancajika Kpoper ri asengni Wannaone. Wannaone ta bentuk pole siratu seddi tau egana,  ri seleksi yaro mamello e seppulo seddi egana. Magana wedding ku poji, nasaba' nappa ku menonton acara makkero na makessing maneng kuita. Mangkalinga manengi ada, memello sifa'na, de'na engka mappisau ma guru ko engka de' na issengngi. Cocok ladde untuk iya' biase elo' cau ko engka de' wissengngi. Akkero ri personel na Wannaone, engka asengna Ong Seong Woo macca siseng mebbu tau macawa. Tugasna yae ong ri grup na mancaji pannari utama. Liwe' siseng ku pojina tau maccae dance, jaji yanaro na mancaji biasku. Puraka si runtu Ong, ri wettunna na promosikan pellengna Seol Vibe.


Maccoe ri asenge cerdas-cermat na mancaji ki juara, seharusna marennuki, apalagi idi' mancaji juara seddi. Mammulaki magguru pasadia aleta elo' maccoe cerdas-cermat, na runtu tongeng muki juara. Sayangna yaro pialana de' ri abbereang memengi, wennipi na ri abbereang. Mila mancaji juara seddi, na yaro wenni pi na elo' lokka sibawa silongna mattarima hadiah ri onrong lombana. Mattajengni riolo bolana, pas na engkana yaro otona silongna sibawa guruna seddi, makkedani gurunna aja'na paccoe'i Mila. Jaji de' tongeng kasi ri paccoei lokka malai hadiana. Maggora-gorai pas na engka yaro otoe, tapi' de na leppang. Maga ro na maja' sipa' makko gurunna, de' na isseng aga salana. Ato karena alena maja' rupanna jaji de' ripaccoei lokka mala hadiah pa ripoto matu' taue. Ri pakkoe mancaji ni biasa, bagi yaro tau de'gagae atingna.


Ko siruntu'ki sibawa asu baru ato asu liar, mariki hati-hati na de' ri panik. Asu liar ato lampa' yaro de'e ri issengi, biasana tea toi maddeppe lokka rialeta. Yaro asue mulleki na anggap sebagai musuhna, yanaro bahaya nasaba' napeppeng ammaki ato naokko'ki. Makkoe carana ko tea maki riokko sibawa asu, rimulanna haruski masennang ri ita, rileks ki na aja' to ritegang. Dua, leppe'i jaritta ri pinggangta, de' gaga tau na poji ko engka tau maddeppe ri alena lebbi-lebbi ko gugupki, de' siseng na wedding ri katenni ulungna. Tellu, aja' ri itai matanna, ko ri ita langsungi tappana na yaro asue de' na mello na sedding mulle jaji tassinggungi yaro asue na mappittau', biasa manggonggongni sadia lari elo' mokko'ki. Eppa, perhatikangi bahasa tubuhna asue, ko engka maddeppe lokka rialeta, de' na berarti elo'i ri sapu-sapu, ita-itaini dolo' bawang. Ko elo'i biasana yamua ro asue sapu-sapui alena lokka rialeta maddioloiki.


Mitai tau maccae lange na berhasilki na lawa pappinedding tau'na lokka lange na pura tommi telleng, ko alena mulle masa idi' de' ri ullei. Kacicengpi ri ingngerrang keda yamaneng agagae rilinoe parellui riaseng proses, termasuk untuk pacumpa'i baranita. Maega cara barani lange parellu rijama, tapi' ko idi tau makurang sabbara'e, mawatang siseng. Tette ni bawang berusaha, nasaba' ko marajingki lokka latihan pasti lenynye'ni pappinedding tau'ta na maccaki parineng lange pada biasae. Proses de' na khianati yaro riasenge hasil. Ko matau' empi ri sedding lokka laloki mapparessa kero riasenge doktoro' maccae murai tau engkae traumana. Mawatang siseng sebenarna lenynye yae tau'ta ko tania idi' paddioloi makkeda mulle muki barani, de'ma ri telleng ko langeki. Mariki sadar, berproses na de' ri matau'.


Lange identik sibawa riasenge wae, na ko ri wae maesa'ki telleng ko de' ri issengi lange. Missengki bawang riasenge lange de' na tentu keda matu' de'ma ri telleng. De' na yamaneng taue barani lokka lange. Engka sebagean biccu kelompok tau matau' ko lange. Biasana alasanna yaro taue nasaba' matau'i telleng. Tentu mawatang siseng yae mappagguru tau untuk barani lokka lange, ko na taneng matterrui ri laleng atingna keda matau'i telleng. Tapi, mawatang de' na berarti de' na ullei. Selama engka cara mello na strategi cocok pasti yaro taue matau' telleng maitta-itta baranini na percaya diri. Matau' toi biasa telleng pa' deppa na engka cobai riasenge lange ato mulle jaji engka pengalaman ja'na pura telleng, na matau' sisengni lokka nakenna wae.


Sebagai tau tuo ri linoe, pasti puraki ri de' ri pappada-pada ri padatta rupa tau, mulleki peddi  ati, macai', ato bahkan elo'ki kerra langsung sibawa yaro tau pakkpki ro. Magai na iyya mi ri pakkoe, magana de' ri bati-batikka, magana iyya, na laingnge. Makkoe bateta kedo ko engka tau mapiddara lokka ri aleta. Sabbara'ki menre, na ulle yaro taue na ujiki. Kadua, mulaiki sige' makkutana ri aleta, jakke engka sala-salata mappada sala pau ato sala pegau'ki. Tellu, millauki doang lokka ri puangta Allah ta'ala. Eppa, pauangi silongta yaro masalahta, mulle jaji engka solusi na arengki na de', tapi setidakna massau nyawata cedde. Lima, aja'na ri pikkiriki eggangi, meddeki bawang lokka sappa anu madeceng na mamello si pappineddingta.


Mustafa tomatoa de' na engka ri suntik i sipungenna tau nasaba' matau' i ri jarum suntik. Purai biasa nakenna batu ulunna, naillaui lokka ri doktoro untuk de' riarengi suntik bius, lebbi nalorang nakasia' peddi ri jai' ulunna daripada ri suntik. Nappa si matu' ajena nakenna batu, lokkasi mabbura, na atteangi doktoro'e suntik i ajena. Maega siseng alasanna Mustafa supaya de' ri suntik i. Matanrena corona ri yae taunge, rilorang maneng taue suntik vaksin kaciceng gangkenna katellu. Mustafa sangi'na tea lokka ma' vaksin, nasaba' jama-jamangna engkai ri laleng kampong, na masagala mua massu pole ri kamponge. Tapi' ma'vaksin adalah hal wajib. Ri lokkai sisengi ri doktoro'e, untuk ri vaksin ribolana (door to door), makkokkoe purani vaksin Mustafa bekka tellu.


Pasti biasaki makkutana, pekkoga batena menang give away ri Instagram, nasaba' biasaki maccoe na de' ri engka menang undian ato runtu hadia. Akkoe gare canana na aseng taue sangi' runtu' e hadia. Pertama, patoi manengi syaratna yaro give away e, biasa na haruskanki follow ig na ato mebbu komentara ri seddi ato tellu postingan, pennoi manengi yaro dolo. Kaduanna, ko na suroki mebbu komentar, mebbuki komentar yaro bedae pole ri laingnge tapi' harus to na pennoi syaratna yaro komentarta. Katellu, aja' ri sala-sala, aja' to ri konci akun Instagram ta. Jakke matu mancajiki pemenang undian, na ri konci, maesa' ki na sambei sibawa laingnge, yaro de' e na konci Instagramna.


Mattajeng merupakang hal paling mawatang, apalagi ma' antri ki na engka tau serobot antrianta. Pasti macai' ki ri sedding. Makkoe batena ko engka tau serobotki antianta. Rimulanna, aja' ri macai ko engka serbotoki, itai dolo' yaro taue, mannesa mua tu ko tau makurang siri' ko ri ita-itai na de'. Dua, itaki tau ri munrita, macai' i ato de', biasa engka mua tuh tau lokka tegurki daripada idi' macai, masennang bawangni, nasaba' alena mua masiri'. Tellu, Tanai madeceng magaki ri serobot antrian, siapatau' tau engka elo' najama mapperri-perri. Macai' sisengki sebenarna ko engka tau serobotki, apalagi mapperi-perri toni na maitta toni mattajeng giliranta. Tau masserobot paling maega ri kasir e, penting to yaro kasir e, de' na layani tau masserobot.


Purana Mila na antara daengna ri bandara, leppangi ri asengnge bintang. Akkero melllini casing hp sibawa matoanna daengna na cikalinna. Malampe naita antrian e, jaji malai inisiatif keda lokka memengni tettong ri antriange sambil massappai case yaro cikalinna. Mattajengni alena tettong na mappecce-pecce hp. Ri arengni saisa' sesana yaro case elo' ri waja ri kasirna. Cedde mani narapi'i bageanna makkamaja. Pasna elo'ni makkamaja', siseng engka tau paddioloi taroi barangna. Cai'pa na sedding, egana tau mangantri rimunrinna seppulo kapan tau nayaro taue langsungmi lokka ri kasir e. Decengna yaro kasirna de' na layani, meski yaro taue elo'i na waja'. Ja'pa ri ita maneng ri taue, masserobot antrian nappa de' tomma rilayani, decengnama.


Kanker payudara mancaji lasa paling natauri makkunraie. Maegani makkunrai mate saba'na gara-gara kanker payudara. Ko tea maki mancaji sala seddina, parelluki maccoeri cara supaya de' na kennaki ri asengnge kanker payudara. Seddi, olahragaki minimal tellu pulo menit si essoe, nasaba' olahraga penting siseng untuk aleta, na lawaki pole ri asenge lasa, khususna kanker payudara. Kadua, pajaiki ri asenge makkaluru. Tellu, manreki kaju na bua-buahan. Eppa, hindariki manrei maega golla na, manre dageng cella, sibawa aja' ri lagi-lagiangi ri asengnge inungan engkae alkoholna. Makkutana toki ri riwayat lasana sajingta, inungki ri asenge pabbura pallawa kanker payudara. Terakhir, lokkaki mapparessa wettu-wettu ri doktoro ko engka makalaing-laing ri sedding.


Transportasi laut mancaji sala seddi transportasi yaro marendae tingkat asalamakengna. Maega kappala lokka na tiwi' maega penumpang mappakatau'-tau' to ko taue kappala laut'mi tonangeng engkae ri kampongna ko engka elo' na lokkai mabela. Biasani terjadi yaro riasenge kappala karam, yaro penumpange lokka mani lange ri wae, na seddi saran paling maega ri arengi penumpange yaro monangni bawang aja' ri lange. Cara paling ampuh ko teami telleng na lokkaki menre kappala yaro mappakeki pelampung riolo, ko pennoi kappala'na aja'na ri menre' to, na monroki ri seddena tange' ato tallongeng. Maegana kecelakaan transportasi laut, mappakatau'-tau' toni ko engka elo' ri lokkai na masimpiri' doi untuk mappesawat, terpaksa maniki untuk de' ri lokka ko matau'ki telleng menre kappala.


Imma sangi'na manre mie ri kosanna, pa' makuttu sisengi mannasu na sedding na masuli' to anreang ri balu'e ri cedde kosanna. Yaro wennie na akkapeddirang babuana, engkani kapan seddi minggu sangi' mapeddi babuana, na de' tomma na halangan. Na talipongni emmakna na lokkani ri tiwi' ri rumah sakit yaro wennie. De' sisengna ri palao i lisu pole ri rumah sakit, haruski ri taro monro pa' elo'i ri operasi usus buntu. Tau'na nasedding mangkalingai riasenge operasi. Terrimi bawang najama pa' liwe' tau'na, tomatoanna monro maneng mui duangi kero mabbenni. Massappa ni informasi ri Google pekkoga ro operasi usus bantu, naitai liwe' sessana kapan yaro taue ri operasi. Ne' ri pauang mui ri doktoro'e keda ri bius mui, jaji de'ma na peddi nasedding matu, mammulani masennangna pappineddingna.


Iya' mancaji salah seddi tau liwe' lori maccoe ri aseng 'give away' ri Instagram. Maega akun-akun na lori mebbu mappakero siminggu kaciceng. Pada yaro na lorie ku acceori ri asengni @moodcewek. Akkoe maega siseng biasa napancaji hadiah, syarat maccoe'na haruspi maccoeri dua Instragramna. Yaro hadiana biasa ko esso Kammisi', Iphone na abbereang. Mebbu i biasa story, makkeda yaro purae like postingan ato pura ma komen na liserri ni yaro jawaban kero ri storyna lollong username Instagramna yaro tau maccoe sibawa nomoro' hp na. Na undini biasa, yaro punnae give away. Iya' puraka menang kaciceng runtu Iphone, rennuku sedding, nasaba' tania bonga-bonga runtu metto yaro menre' e asengna. Runtu hadiah, liwe' sukkuru'ku de' kupaja maccoeri yae Instagramna.


Purana taue biasa telleng de' sisengna naullei lokka lange ri salo'e. Iga memeng wae' de' na mitau pura telleng, yaro cedde'ni salai linoe, pasti mawatang siseng ni untuk rewe' paineng lokka lange. Maegana na makkokkoe jasa konsultasi, yamaneng sara na alami taue, engka manengni pabburana. Lokkaki mabbura akkero riasenge doktoro' pada psikolog, mullei paja, mulle si barani paineng. Ko idi' tau macinnae empa ri sedding aleta lokka lange, ne' matau'ni riasenge telleng. Ingngerrangi keda yaro idi' engkana pengalamanta pura telleng, pasti ri isseng toni magaki yaro biasa rimulle telleng, ri issengni pekko na mello supaya de' si ri telleng matu. Engkana insting ri aleta ko makkoki'e pasti tellengki. Mariki barani paineng, pengalamanta pura telleng mancajini pilajarang berharga.


Sangi tau laing mani ri angkalinga runtu' penghargaan, magapi na bageta. Yaro tau runtue penghargaan pasti de' na monro bawang mattajeng golo, pasti lokkai massappa golo laingnge. Maksudna akkoe, pasti yaro tau sangi' runtue penghargaan, de' na monro bawang tau tikangi jama-jamang, maega usahana, ma sappai karia-ria informasi. Engka tau mamello batena ma' jama, na limbangi yaro ri tentukangi, mapato ri bosna, tajengngi matu runtu' pegawai paling mamello. Ko idi massikola empi, maccoe ki ri asengnge lomba, maccoe ki ri asengnge organisasi, ko mamello maneng bateta ri yae dua e, tajengngi ki runtu penghargaan to.  Aja ri mancaji tau de' gaga perubahan na jama ko rilinoe, embaki pada kedo na ri runtu' to penghargaan.


Maega tau maciddi siseng sibawa tai olokolo', marica ato marakko na rikennai ato de'ma ri kennai. Apapun alasanna aja' ri makkita ja' lokka ri tainna olokolo'. Lokka ri saisa' taue memeng mappakaciddi tapi lokka ri tanengenge, suburki, sehat, ma'bunga nasaba' engka tai olokolo' ri tanana. Polle akkero, tanengeng mulleni menghasilkan pangan lokka ri yamaneng tau rilinoe. Khususna yae tai olokolo' sehatki untuk ri konsumsi tanengen na yae pupukna nasaba' ko mappake pupuk kimia de' ri marennu manrei. Lainge, untuk pappiara olokolo' makin maega tainna makin untungi. Nasaba' de'ma na masessa eggang sappa pupuk alami. Pada yaro bapakku iyya sangi'na na parikarung tai manu' potongna biasa, bahkan maega tomma tau melli untuk na pupuk asena. Bahkan iyya sangi'ku lokka mappulung tai manu' balingi. Makebbong metto, ne' yae tania kebbong de'gaga manfaatna pada taita pada rupatau.


Marakna kareba makkokkoe guru peppei anak gurunna nappa yaro anana'e matei, mappapeddi ating. Engka guru na peppe muridna nappa yaro anana'e lisu melapor ritomatoanna, nappani tomatoanna lokka ri assikolange peppei gurunna anakna. De' gaga mello pole ri dua kejadian maegae terjadi ri Indonesia, de' na pada romai riolo guru ri segani, anak murid matau' siseng mitai gurunna, ri peppe ri gurunna mancajini hal biasa. Kekerasan ri lalengna assikolang de' siseng ri lorangi, manna saliwengna assikolange. Guru harusna mareng kesadaran lokka ri muridna ko salai, aja' na ri peppei, na yaro murid na harus mangkalinga ri gurunna. Guru professional setidakna haruski missengi pekkoga matoro'i anak betta na sabbara'i jamai tugasna mappagguru.


Seddi wettu Taufik elo' lokka olahraga lange ri kollang e sibawa gurunna, nappa yae lokkai maroa'i seddi angkatan ri SMP na. Esso Aseneng yaro wettue na lokka, lisui ribolana tette seddi, lokka ri assikolanna tette dua. Akkero tiwi'ni baju passambe nasaba' marica' maneng matu bajunna sibawa kantong untuk baju rica'na. Lettu'na akkero riassikolangna, siruntu'i sibawa tau mappadae pakeanna. Masiri'pa na sedding kembarki baju na sulara'na sibawa tau pole kelas lain. Ri akkedai mani kembara' sibawa gurunna na silongna yaro wettue. Masiri'i elo' mabbicara yaro essoe, padahal Taufik merupakang tau paling marukka ri kelasna. Yaro tau mappadae pakeanna, monro tommi sennang masiri'.


Ri wettunna mala wettu cuti daengna Mila siminggu, elo' i pale na pasadia abbotingenna. Siminggue yaro pertama lokkai na urusu' sure'-sure' na ri kantor KUA, lokkai ma tiwi' balanca ri bolana makkunraie. Mappannessani tanggala mamello, keda tette siaga na mamello kawing i Enmank na i Rina, siaga doi' balanca elo' ri tikangngi botting makkunraie. Mannesa maneng kero wettue. De' na maitta jaji maneng si aga-agae, bottingni daengna Mila. Marennu pa naita, apa' engkai bapakna yaro poro daengna. na tettong maneng taue mitai. Bottingna maega keluarga to hadir, yae botting pertama ri bolana na ri massussureng. Botting ana' pertama ri keluargana mancaji lancara'.


Ri wettukku empa mangngaji, engka silongku pakei embere'ku ri onrong mangngajie na engka tomma embere'na. Makkedani yaro tau malaie,  ku pakeni yae pa teme muko ri atinrongnu.  De'na ku elo' lokka mangngaji bajangna. Macai' ni emmakku na peppena, na antaraka lokka mangngaji. Naitani kero silongku pakei embere'ku, makkedani yaro embere'nu e. Maga nu madongo makko tea lokka mangngaji,  na peppeka riolona silongku. Pas na lisuna emmakku, monrona iyya mangngaji. Tappa makkedai yaro silongku, aja'na ri massilongka na pauang maneng silongku, pa' teme empa ri atinrongku gare. De' siseng na gaga silongku yaro essoe, terrika lokka mangngaji terri toa lisu mangngaji.  Matau' sisengna siruntu silongku laingnge, engka ammasi yaro pura malai embere'ku mappau ja' tentang iyya.


Makojo' mancaji seddi julukanku wettuku SMA. Akkero wettue engka guru olahraga baru mattama, langsungi na pilei mahasiswa de' na cocok maccoe lomba olahraga. Makkedani, yaro makojo' massuno pole koe ri ruangan e, de' gaga gunanu.  Biasa mui mangkalinga tau makkedai kojo', tapi nappanna macai' siseng pa' riasengi de' gaga gunana massikola.  Biasana to ri akkedai ri silongna, magai ro mukojo makko, padahal matanreko, pada maniko riita pattumpa langi ko ri itako pole mabela. Engka to ciceng ri akkedai ri anak biccue tengkorak jokka, saking kojo'na. De' ma namacai ko ri akkedai pattumpa langit ato tengkorak jokka, nasaba' yaro pappau bawangmi. Yaroha guru olahragana makkedani makojo' nappa de' gaga gunana, macai sisengka sedding, seddiko tu guru sikolang, maga na pakkero batenu mabbicara. Mangngemme maniki wae elo'.


Untuk anak-anak elo' e runtu doi' nasaba' biasa engka elo' na elli na teami na susai tomatoanna. Cocok ladde ri aseng e maccoe omba, ko menangki marennu tomotoata na runtuki sertifikat sibawa doi' sebagai hadiana. Mancai siswa berprestasi mello to untuk runtu beasiswa. Jaji mulaiki dolo sappa lomba yaro cocok ri aleta, nappa sappaki aga tau mulle bimbingki pada guruta. Maccoe' ni bawang matterru, ko kalaki, coba sih matu, ko menangki, maccoe' ki sih. Runtu' ni matu maega hadia doi, melli ni barang yaro ri elokie, ko ri itani matu yaro barangna ri ingngerrangni pakkega bateta berusaha biasa untuk melli yaro barang e. Malomo mawatang, tapi' haruski cobai runtu' ato melli aga-aga pake doi' ri taro-taro e.


Embaki, barani na de'na ri mancaji korban bully paineng. Korban bully yaro biasana tau malemmae ri ita, tau de' e na percaya lokka ri alena, ko jokkai sangi'na makkita no. Aja' bawang ri matau' lokka ri tau lainge, matau pa' maega doi'na, matau' pa' mello alena tappana, aja' siseng. Tiap tau mappunnai hak mappada ri lalengna hukumna negarae, ko na kennaki bully parellu sisengki laporki yaro taue, kumpulu' i buktita, gangkenna wedding ri pakennai hukuman. Idi' tosi tau malemmae ri ita pole saliweng, pakkita ki lokka ri tau lainge ko de' ri malemma, barani muki, paenre'i cekkongta na salangkata ko jokkaki. Mariki' bawang mateppe lokka ri alena, barani, percaya diri, sappa silong na de' gaga barani maddeppe lokka ri aleta untuk mangnganuiki.


Anana' purae ato engka abiasangna ma'tallolang barang ato doi' haruski ri tegasi. Aja' na tiwi'i yae abiasang ja'na gangkenna maloppo. Tentuna maja' siseng untuk masa depanna. Maega cara untuk hadapi na disiplinkangi anakta ko ma'tallolangi, mappada. Seddi, issengi saba'na aja' na langsungki macai', anana' mala agaga mulle jaji de'pa na issengi ja' na deceng ato engka lasana riaseng kleptomania. Dua, paissengi anakta ko yaro tindakanna, tindakan salah, rugi tau lainge na alena tommi. Tellu, parewe'i yaro agaga na alae na olli'i anakta untuk millau addempengngeng sibawa tau na alae agaganna. Eppa, arengi hukuman ko ma'tallolangi paineng supaya cau'i, ne' parelluki missengi hukuman tania mappake kekerasan.


Dompe' mancaji barang paling rentang to lenynye, engka tau malai ato maddennei na de ri isseng keda tegai teppa. Puraka lokka ma' pasa, pas na elo' ku waja' yaro bale de' wisseng keda tegai dompe' ku. Mawatang ri sappa ri pasa' e nasaba' maega siseng tau jokka. Jaji lokka ka di penjaga pasa' e, untuk umumka iga tau mitte ato mitai dompe' ku tiwi' i lokka akkero ri pos e. Maega kero ri dompe' ku, engka kartu ATM, SIM, KTP, STNK, na BPJS. Ko lenynyei haruska sih lokka mangngurusu' ri kantoro polisi sibawa ri capil. Engka seppulo menit ittana, gangkenna engka tau tiwi' i yaro dompe' ku sappae. Decengnama tau mello mua mittei. Ma terima kasi' na kero ri tau e, na ku areng topi doi' siratu sebbu.


Bau ale merupakang masalah hampir na alami yamaneng taue. Apalagi ko yae bau aleta tania mua saba'na lasa kennaki, mangkalinga laloki ri tau sideppe'ta ko engka pauangki madeceng ko makebbongki. Tau melloe timungna, yalebba'na tau paling peduli sibawa idi', ko makkedai makebbongki angkalingaki, nasaba' maega to tau teai paui keda makebbongki ne' na caritaki rimunri keda makebbongki. Intina ko idi' tau mimmaui, pauang laloi madeceng yaro tau makebbonge. Aja' ri paui maja', nasaba' engka tau ri uno pa' na akkedai pasangan kencangna makeppang. Idi' tau ri akkedaie makeppang, masiri' memengki rimulanna. Tapi' ko ri issengni aga saba'na ri makebbong, sappa laloki laleng na percaya diriki paineng siruntu' silongta. Mariki mancaji tau paling wangi ri silong-silongta, aja'na ri isseng sebagai tau paling makebbong.


Sala seddi hal mappakaciddi pole ri seddie tau adalah tau sangi'na makkita no' ko naita tau lainge. Mulle jaji yamaneng taue pura na alami ri rendahkan ri tau lainge. Bahkan maega tau sadar na de' nasadar, sangi'na makkita no' lokka ri tau lainge. Meski demikian, de' ri mulle cegah i abiasangna ato tindakanna tau sangi'e makkero, makkoemi bawang parellu rijama. Seddi, jaga jarak ki pole ri tau sangi'e pakkeroki. Dua, taroki wettu untuk aleta tommi mappikkiri madeceng keda aga mello rijama ko na pakkeroki taue. Tellu, respongi secukupna, aja' ri cappuri wettu na energita untuk tau mapiddara lokka ri aleta, mabelani cedde pole ri yaro taue. Eppa, arengi butti ko de' ri makkero ato de' napada ri pikkiranna pekkogaki sebenarna. Lima, kedoki mappada tau bahagiae. Lainge, mebbuki capaian baru, aja' ri bati-batingi yaro tau toxic e, ato respon bawangni macawa ko na akkedaiki.


Iyya engka silongku, massilongka ri online grup WhatsApp, ma'guru bahasa Inggris. Yaro silongku monroi ri Jakarta, na Medan onrongna tomatoanna, asengna Celis. Celis monro ri Jakarta ma'jama sambil ma'kuliah, esso Aseneneng gangkenna Juma' mattama'i ma'jama, na esso Sabtu na Ahad makkuliai. Alena liwe' mandirina, siruntu'ka pas ku iyya tosi ma'jama, mappadeppungeng doi' untuk makkuliah. Esso-esso ku runtu motivasi pole Celis, meskipun bedai agamata. Pura wettu messu'ka pole ri grup, pa' maja' sedding pappinedding pada ko lenynyei aleku, alena mewaka maccarita esso-esso, na tiwi'ka lokka madecenge keda de'gaga tau mulle lenynye alena, sadarko. Koniro na mulaina mello pappineddingku gangkenna makkokkoe. Siaga ittana massilongka engka lima taung online, lokka ku ri Jakarta maccoe' lomba. Lokkaka manre sibawa gurukku, tappa siruntu'ka Celis, ku pinnessai saddanna. Rennuku sedding, ma'potona na maccarita cinampe siseng, nasaba' pada engka elo' rijama.


Mahasiswa berprestasi, biasa engka ta seddinna kampus. Akkoe ri mahasiswa berprestasi, haruspi maega lomba ri accoeri na menang ki pada juara seddi gangkenna tellu. Lomba ri tingkat Indonesia ato internasional haruski runtu juara. Iga-iga paling maega na coeri lomba, na menang topa, yanaro biasa malai gelar mahasiswa berprestasi ri kampus. Tentuna maega mahasiswa maccoe lomba, maega to runtu hadia, tapi' elo' ri aga ko de' ri pauang tau ri kampusta, supaya na ebbukan toi daftar lomba pura ri accoeri. Koniro wettue, na ku pauang toni dosengku ko runtu ka juara, de' na maitta engkani potoku ri Instagram, de' na maitta ri ollikka ko ulang taung na kampus e, untuk mala sertifikat mahasiswa berprestasi.


Akhir-akhir e makurangni corona, maegani tau ma' jama si pada biasana. Mappake masker de' to na na wajib ko ri saliweng ruanganki. Tapi PHK mancaji hal paling na hindari tau ma' jamae. Purani na sedding ri PHK, liwe' ja' na. Iga sangka ri wettuna corona de' ri PHK i, tapi purana tosi na kennai PHK. Yanaro na sedding bapak Baha', pajjama maitta ri perusahaanna, magi na lokkana demo de' siseng ri arengngi kesempatan langsungngi ri PHK. Yaro demo na anu lokka ri perusahaanna, nasaba' ri pakurangi gajinna. Maja' siseng nasedding, monro ribolana sajingna de' na jama, mitai tau laingnge manyameng lokka ri ele' e ma' jama alena monromi ma' jaga bola.


Sensasina yaro cakkoa maja' siseng, apalagi untuk idi' tau pacciddi-ciddikenge. Mulleki maciddi lokka ri luata tommi ato maciddi lokka ri luana tau lainge. Carana mappalenynye tallua tania bawang manre pabbura pole dottoro'. Untungna, engka perawatan mulle rijama ribolata untuk palenynye'i yaro pappinedding tallua, mappada. Seddi, jahe, minungki jahe pura ri nasu waena nasaba' yae mello siseng untuk mappalenynye ato mencegah tallua. Dua, minungki sicangkiri' teng peppermint ato bauki minynyak aroma terapi peppermint. Tellu, ubai pola manreta, misalna manreki porsi biccu, de' ri manre sambil minung, aja' ri manre maega macenning ato de' ri matinro ko nappata messo. Eppa, olahragaki mappada yoga ato lainge. Lima, akupunktur na akupresur sibawa tau ahlie ko engka empa risedding pappinedding cakkoa'ta ko purani rijama yae eppa carae.


Ri wettu pertama mattama'ku makkuliah purana corona, semester  6. Lisuka parineng monro ri rusunawa onrong monro khusus makkunrai ri sedde kampusko. Yaro ri rusunawa nalori de' nallari waena ta' seddi esso jaji biasaki lokka cemme ri kos na silongta ato musholla. Tapi' yaro wettue de'gaga siseng wae maccolo' siminggu, esso-essoku lokka cemme ri masigi' mabelae pa' engka mua motoro'ku. Tiwi'ka aga bajukku yaro elo'e ku sessa. Penneku monroni maggoppo de' kubissai, pa' mawatang to wae galon ripake melli untuk mabbissa penne bawang. Siminggu yaro engkana wae maccolo'. Lokkana sibawa silong kamara'ku mabbissa penne. Takkiniku dua wettu engka kedo-kedo pada nanre ri penne, ternyata yaro riaseng ule'-ule' belatung, mappake manikki kantong na masker untuk passai aleta bissai yaro penne. De' siseng ku mulle manre yaro wennie, sangi' ku ingngerrang yaro belatunge kedo-kedo.


Trauma mancaji hal nalori alami yaro tau pura nakennae bancana mappada gempa bumi, apalagi kero ri bencanae ri salai ri tomatoanna, sajingna, anringna na lainge. Mawatang siseng yae mappalenynye riasenge trauma, parellupa wettu, parelluki tau sibolata ri ewa sideppe matterru na de' ri mitau' ale-aleta, na parellu topa taue mabbura madeceng. Makkoe cara mello'na ko elo'ki palenynyei traumata. Seddi, atoro'i nafasta madeceng, tutui matatta nappaki manynyawaki malaleng pole ri difragmata, ulangi yae 10 gangkenna 12. Dua, caritai yae purae rialami lokka ri sajingta jaji de'na na ale-aleta pikkiriki na makurang toni tau'ta. Tellu, arengi wettu aleta pahami manengi yaro kennaiki, tapi' aja' to ri terpuruk eggang. Moto'ki menre lawai tau'ta, ko de'pa napaja parelluki mabbura ri tau maccae pada psikolog.


Kanker paru-paru mattamai ri lalengna sala seddi lasa mawatang ri isseng pole ri mulanna, nasaba' paru-paru de' na punna saraf mulle mabbere peddi akko ri taunna.  Biasana, yae tau ri kennae kanker paru-paru mullei narasa peddi purana yaro kankerna mattama akko ri lapisan pleura, paddoko na paru-paru. Rimulanna ko nakennaki kanker paru-paru mappada more nappa tea paja, poso, peddi arona, no' tane'na ale padahal malessi muki manre, peddi buku-bukutta, na peddi ulu. Yanaro na takkini' siseng tau nakennae, nasaba' yamaneng yae more ato peddi ulu' lasa biasa mua kennaki. Mappadani Syamsia, peddimi ulungna ri mulanna, lokkai mapparessa maga ri pauangi makkeda ri kennai kanker paru-paru, takkini na nataro.


Botting paling bahagia tania siesso bawang harapanta, tania ri esso akada ta mi, tapi ri purana yaro essoe elo' toi bahagia. Makkoe tips na ko elo'ki bahagia ri purata botting. Haruski saling jagai sikapta, jagai atingna pasangatta, aja' ri engka peddiri atingna. Mangkalingaki adanna, aja' to na riengka bandingkangi pasangatta sibawa tau laing. Haruski setia, ko engka matu' anakta aja' ri engka mattikkeng ri olona. Saling maccarita ki, saling pahami aga elo'na pasangatta. Yasiro paling penting e, komunikasi, yae mancaji konci utama untuk marennu, caritaki ko engka de' ri poji, makkedaki ko engka ri cinnai. Bahagiaki sibawa pasangatta, tania ri esso botting, tapi ri purata aga akad.


Anak biccu mapparennu, maega tau lokka mitai ri bolata. Yanaro wettuna pura ri manakeng anrikku. De' siseng ku engka pajanengi ri umuru'ku elo' mattama dua pulo, engka anrikku seddi. Siaga ittana mitaka silongku maneng engka anringna na iya' de' gaga. Marennu ka nasaba' de' si na masino bolaku. Iya' mi seddi-seddi anakna tomatoakku siaga ittana malasa. Akhirna engkana dua anakna, de' tona namalasa emmakku. Mita anak lolo matinro pada ko lenynye maneng sarata, anak lolo de' pa gaga dosana ri linoe. Mancaji bercahaya ri sedding bolae ko engka anak lolona. Ko elo' ki mappalenynye sara, ato maega sarata, lokkani mita anak lolo ri rumah sakit e, pasti memello ri sedding pappineddingta.


Ri lalengna koran e, setiap ummat manusia ri ciptakan ma pasang-pasangan. Engka na runtu pasanganna ri tuona, engka siruntui matepi matu. Tak jarang maega tau botting, maega to tau de' na botting. Ri tuo ta pasti runtu' ki ta seddi tau liwe' ri poji untuk botting sibawa alena, tapi ko mateki de' na ri botting. Botting to mancaji sala seddi ibada paling maitta ri jalani ri tuota, tuoki sibawa pasangatta engka si okko na engka si lepe'. Paling mamello ko tuoki marennu sibawa pasangatta, tapi' tania anu malomo. Maega tau botting, de' na maitta purana yaro massarangni. Yanaro parellu ta maneng sebelumta botting maccoe ri asenge bimbingan pranikah, magguruki koe aga-aga ri parellu ko bottingki matu. Yanaro wedding ni ibadah marennu sibawa pasangatta.


Pura wettu maddenne kantong cella' na la Mila, ri lalengnge na de' na seddingi. Lettupi ri bolana nappa na seddingi de' gaga barangna ri motoro' na. Jaji terpaksa lisusi ri laleng pura naolae, sibawangni silongna lokka si. Akkero ri lalengnge, ri talipongni ri keluargana makkeda engka tau posting ri FB runtui tase' mu. Yaro ri kantong cella'na, engka dompe'na, engka baju batik baru na, sapatu, tase', anu pole ri kampusna elo' ri pake esso-esso. Lokkani kero ri tau runtu' i, ternyata pa' bentor. Decengna ma tau mamello mua runtui, na posting tomma kero ri Facebook.  Ma terima kasi' ni kasi kero ri taue. Rennupa wettuna na isseng keda engka tau mittei ri lalengnge. Nasaba' anu seragam yaro, ko lenynyei mattajengi sitaung supaya engka baju na pake. Matu-matu elo' na pasekke maneng aga-aga na ko lokkai.


Botting mancaji wettu paling mamello siruntu sibawa silongta, apalagi yaro silong paling mamelloe ri sedding. Engka cikalingna Mila botting, alena mancaji pa'jaga meja makan. Tentuna naita maneng tappana taue lokkae massolo'. Takkini i pas na engka silong SMP na, yamuaro silongna. Ragu toi tegurki pa' mappada tappana, tapi' jakke tau laing. Na angkalingai yaro tau teppui asengna yamuaro. Jaji pas na pura manre na ollini yaro silongna maccurita.  Yaroha pale silongna de' na issengi Mila, nasaba' mammodei monroang meja.  Decengna si ingngerrang mui, malampe ni caritana kero. Takkini to Mila pa' malai jurusan Pelayaran silongna,  padahal biasa sangi' malasai wettunna SMP. Makessing pa na sedding siruntu, na berubah toni mancaji tau madeceng.


Mila lisu pole massikola ri tengngana bosi kencange, akkero de'gaga tau-tau ribolana. De' naissengi lokka tega manengi tomatoa na daengna, jaji lokkai ri bolana sideppe'na yaro na issenge tomatoanna. Matau' sisengi ri bosi kencange, pa' biasa engka na angkalinga sadda pada tau molli'i ato tau kerra millau tulung. Lokkani kero ri bolana sideppe'na mappake teddung. Lettu'na kero ri arengi nanre pa' deppa na pura manre ribolana, maitta kero matinroi gangkenna mangngaribi ribolana sideppe'na. Matau'ni nasedding lisu p' mapettangni, jaji ri antara'i ri sideppe'na maccoe maneng seddi bola na mabbenni toni yaro sideppe'na ri bolana. Monroi manontong sinetron pa' de' gaga pa televisi ri bolana sideppe'na.


Wettunna lulusu' Mila pole ri SMA na, malai aggurung laigngnge untuk maccoe ujian mattama makkulia. Akkero, ri onrongna les maega tau macoa na alena, engka to malolo na alena. Esso-essona lokka kero magguru ko arawengngi. Siulleng ittana les, tabbukkani pendaftaran mattama makkulia. Mulaini dolo Mila mendaftara, ma passadia berkas, si bawa lokka makkamaja ri bank. Si minggu purana mendaftar, engka tes ri kampus onrongna elo' mendaftar, lokkasi kero sibawa silongna laingnge yaro elo' to mendaftar kero, langsung ri umumkan kelulusanna yaro essoe. Dua esso kero engkasi tes wawancara UKT. Tellu esso ro engkana pengumuman keda lulus mi mattama kero ri kampus na tujue makkulia.


Tomatoakku massarang nasaba' iyya, de' ku mulle mallupai yaro essoe wettunna mattikkeng tomatoangku. Engka lasaku yaro, na de' naissengi tomatoakku, pas ku ri assikolange kaduai ma'dara inge'ku. Na tiwi'na tomatoakku lokka ri ruma sakit yaro arawenge, na mabbenni ka tellu esso. Bajanna na issengni lasaku tomatoakku, bapakku mulaini maccai-cai' lokka ri emmakku nasaba' de' na parutusu'i anreku madeceng. Padahal iyya' mi makuttu siseng manre, na kapile-pile ka anreang, apalagi yamaneng ro anre pakaterrika elo' ku anre. Mattikkengni kero terri ni emmakku, bappaku macai'mi nasaba' de' na ulle parutusu'ka. De' na maitta medde'ni emmakku, de' na engka bajanna gangkenna makkokkoe. Massarangni tomatoakku, gara-gara iyya, monrona sibawa bapakku de' ri siennurang eggang.


Tau masserobot tania terjadi ri supermarket ato puskesmas, maega siseng tau masserobot ri pertamina. Ri lalengna pertamina engka ta' dua onrong ma' jejereng ko elo'ki lisekki bensin motoro'ta. Akkero engka tau tappa na palari lokka riolo motoro'na padahal nappai engka. Saking egana tau mitai, de' na engka giling manna kaciceng. Yaro pajjamana langsung bawangmi na lisekki nasaba' de' na ulle de' na layani, de' na mulle munduru' motoro'na, ko majui de' na ri liserriangi. Padahal akko ri lalengnge maega tomma tau mapperri-perri, na yaro taue de' siseng gaga bua'-bua'na. Tau sabbara manengki ko antri ni na de' ma ri macai' ko engka tau lombaki. Mariki' aggurui de' ri macai, na de' to ri maccoe-coe' riasengnge masserobot antrian.


Engka maega ciri-cirina tau mappakaciddi-ciddi pole ri kedona. Tau sangi' engkae lokka ri idi' ko engka parelluna, ko idi' na malasa na salai sisengni ko de'na makkigunata. Tau mappadae sessureng riolota, tapi' na bukka maneng ja'ta lokka ri tau lainge, meski kadang yaro aibta de'na tongeng. Tau sangi'na mappasilettu-lettu carita. Tau de'e na sopan sibawa tau lainge macoae na alena, terutama lokka ri tomatoanna. Tau macai' ko ri singe'i inrengna. Tau sangi' minreng agaga ne' nasolangi agaga ri pinrengangi. Na paling marimunri yaro tau sangi' makkedai taue padahal kosong otakna. Pasti maega ri ewa siruntu' tau makkoe kelakukanna, hal paling mello untuk rijama ko engka sala seddi ciri ato hampir yamaneng ciri engka ri tau sideppe'ta. Mariki hindari, mariki arengi nasihat, ato ko de' na marangkalinga, embaki millauangi doang lokka ri puange.


Maccule wae mancaji liwa' mello'na ko baraniki lokka lange, tapi' maega to tau pura telleng na de'pa na paja pole akkero ri traumana. Carana atasi pinedding trauma ko puraki telleng yaro perlahan-lahanki bukkai aleta untuk mitai pakean lange, mita video tau lange na marennu, lokkaki ri kollang lange secara langsung, pagerrui jari na ajeta, percikkangi menre wae jaji masumangetki. Sangi' mappikkiri'ta hal positifi, makkeda de' na yamaneng lange na patellengki, na sangi engka mua tau mita-itaiki ko langeki jaji aman mua. Jamaki dolo riasenge pemanasan sebelumta lokka lange, na pastikangi kondisi aleta mello na sehat. Tapi' ko ri pineddingi traumata sibawa lange engka empi ri pikkiranta gangketta matau', cemas, na masessaki manynyawa, langsungki lokka konsultasi sibawa tomatoatta ri doktoro' spesialis.


Botting mancaji ibadah paling maitta rijama. Botting mappaseddi dua tau, dua pikiran, dua sifat ma beda. Yanaro botting mancaji ibada malomo mawatang ri jama, nasaba' engkapa baling. Akkoniro wettue bottingka sibawa tau upoji paling maitta, tapi de' ku engka pauang taue keda engka tau kupoji. Yaro tau kupojie, maittana sangi' mitai, alena gae maitta tona sangi' naita. Rennuta sedding ko yaro tau ri pojie, na poji tommaki. Siaga ittana ri sobbu manengmi perasaanta. Gangkenna barani lokka ribolaku siruntu tomatoakku untuk pancaji ka baine na, iya' langsung ma makkeda elo'. Maittana mitai, na mamello ri ita kedona, mamello sifatna, decengna mua nalorang manengma sajingku botting sibawa alena. Bottingna ri wettu siuleng polena ri bolaku massuro.


Manre mie maega mancaji saba'na paling maega tau nakennae ri asenge usus buntu. Usus buntu artina de' na mulle tai, jaji haruspa ri operasi ususna. Yaro Ridha, takkini siseng nakenna na usus buntu. Nasaba' wenni-wenni mapeddi babuana, hal biasa ko makkunrai peddi babua. Biasa pa elo'ni narapi tanggala macarepana, jaji de' ma na pusing eggang. Magi maitta de' napaja yaro peddina, mangolli mani keda turungi. Ri tiwi' ni lokka ri ruma sakit, na haruspa gare ri operasi pa' na kennai usus buntu. Appoleng riabiasang ja'na yae taue, sangi' monrona begadang ko wenni, makurang nainung wae pute, nappa mie sangi na anreang, poleni lasana. Parellu sisengki kurang-kurangi ri asengnge manre anu magatti pura, anre instan. Lasa' paling maega kennaki, pole ri anre.


Siruntu tau magguru lewat WhatsApp, mancaji pengalaman liwa' na poji ri tuo na. Ri lalengna yaro grup e, maega silong na runtu pole ri rupanna provinsi ri Indonesia. Purai na sedding lenynye alena, na engka silongna mangkalingai sarana. Akkero mancaji ni pada keluarga maneng. Si sambe-sambe karebai, na isseng tegai monro silongna, siaga umuru'na, tappa na mi de' pa na isseng manengi. Yaro ma silongni pole ri taung 2018 ne' nappai si runtu dua silongna ri Padang, ri taung 2022. Mamello manengma yaro silongna, pada lebba mua batena mabbicara ko online. Liwa' rennungna na taro yaro silong online na, nasaba' ko ma' jamai masagala si runtu tomatoanna, jaji yamiro silongna na ewa ma' carita esso-esso.


Macca ma' sapeda, mancaji liwa' to watangna ri linoe. Maega tau macca ma' motoro' ato ti' oto tapi' de na issengi ma' sapeda. Magguruka ma sapeda, wettukku kelasa' dua ri SD. Awalna sangi sigandengka sajingku lokka, tapi' puraka na janci indo'ku elo' melliangka sapeda ko mattama' ka lima besar ri sikola ku. Runtu' na sapeda baru yaro ri kelas dua ku. Na pagguruka bapa'ku, na taroi dolo dua roda ri munrina bang sapedaku, gangkenna maccana palolo'i. Carana sebenarna, aja' ri makkita no ko massapeda ki, itai lalengnge ri olo. Ta' seddimi dolo ajeta ri pake ma goyang, ko lolo' ni goyangni dua-duana si sambei. De' na ku sessai sajingku malaka ko ele' i sigandeng tellu, nasaba' engka na sapedaku na macca tona massapeda.


Wc mancaji bagian penting ri kehidupanna taue. Mammula poleta peccu rilinoe sangi'na parellu riasenge wc. Wc merupakang bagian paling penting tapi' sangi'na terabaikan. Pada ri lokasi asramaku, maega wc makeppang siseng, padahal makkunrai maneng penghunina. Iyya sebagai tau nappa mattama kero, takkini na mawatang siseng sedding ko elo'ka tai ato teme na cemme. Yae kondisina beda siseng pole wc seharusna macakka, bersih, na higenis. Tapi', maga na engka tau na tale' pembalutna ko macarepai, marantasa' siseng yaro wc, mappada ko elo'ka lecce onrong langsung. Tallua mancajini biasa ku angkalinga ko ele'i antri taue lokka tai na cemme. Entah magapi na ri padecengi yaro wc na macakka, khususna yae makkunraie de'pa gaga ta' sentuh atingna lokka cakkai sebelumna iyya pammulai.


Purani runtu'i cara de' ri betah ri onrong ajjamanta, yae pasti mancaji liwa tane'na untuk aleta. Apalagi, mawatang sisengni massappa ajjamang makkokkoe. Makkoe carana supaya betahki ri onrong jamangta. Seddi, hindariki yaro riasenge hal negatif, yaro ko toxic lingkungan ajjamangta, maka mawatangki untuk jamai jamangta mamello, aja'na ri ma'gosip sibawa silongta, olli'i bawang untuk mebbu sesuatu melloe. Dua, sappa'ki cara supaya nyamanki majjama ri onrongta, sappa'i dolo' alasanna magaki na ulle de' ri nyaman nappani matu sappa'i solusina. Tellu, pauangi yaro atasan ato silongta keda de' riulle tahan ri onrong ajjamangta, siapa tau' na arengki solusi supaya mulleki tahan ma'jama.


Maegana bencana kennai Indonesia yae akhir-akhir e, matau'ni masyarakat e, apalagi Indonesia sangi'na metto na kenna riasenge bencana mappada gempa, longsor, lempe', na angin kencang. Makkoe carata kedo ko nakennaki bencana, siningna yamaneng bencana. Seddi, aja' ri panik, matau' ko na kennaki bencana wajar mua tapi' parelluki matoro'i tau'ta. Dua, idi' riolo dolo' salama' nappaki balingi tau lainge, mappada ko lokkaki mappesawat, ri pauangki riolota keda idi' dolo salama' nappa anakta, jaji makurangi korbange. Tellu, salamekenna nyawata paling utama, doi', dompe', na aga-agata lainge aja'na dolo ripikkiriki yang penting idi' salama'. Eppa, parelluki missengi onrong-onrong ri pake massu ko nakennaki bencana mappada ko ma'jama ki ri laleng kantoro' engka riaseng onrong evakuasi. Lima, pasadiaki ala' asalamakeng, ri issengi pekkoga kedo marengi taue tulungeng pertama. Aja' ri panik eggang na monroki bawang masennang, haruski mapperri-perri ko engka bencana untuk lari ato lokka massobbu ri onrong aman.


Sapi olokolo' paling maega ri piara ri sedde bolaku. Tainna sapi mancajini bau esso-esso ri immau akkoe ri kampongku. Sapi masuli' hargana ko ribalu'i na mello dagengna ri anre, yanaro maega tau mappiara sapi. Apalagi yae sapie de'ma na parellu ri areng nanre tertentu ato inungeng tertentu. Sapi ri panre sibawa aru', pong utti, cabbu, na darame. Inungengna wae pute mi na mulle to ri areng pejje. Yanaro ko tai sapie warnana maccembulo, nasaba' yaro nanre sangi macembulo warnana. Tai sapie meskipung aru' nanre, makebbong tomma ri immau. Mello'n yae tai sapie cocok ripake untuk pupuk taneng-tanengeng. Yanaro guru ri assikolaku wettu SD sangi'na nalorang muridna tiwi' tai sapi.


Esso Sabtu adalah esso tega yamaneng siswae lokka jokka ma'keliling kompleks untuk olahraga. Ma'baju olahragaki yaro essoe untuk jamai yae abiasang pole ri assikolange. Akkero ri kompleks maega tau non muslim mappiara asu. Maega asu macai' pas ta lalo maneng. Iyya de' ku issengi keda engka pale tai asu ku alle'ja pas ku jokka denre. Mattama'ku ri kelasku engkana tau makkutana iyyamikah baui tai asue, makkedani lainge iyya engkato ku immau. Ternyata iyya pale tersangka malle'ja tai asu. Ri isseng tu ko tai asu makebbong siseng nappa mawatang lenynye. Terpaksa kasi ku bukkai sapatuku ri kelas e, ku taroi saliwengna ruangang nasaba' maciddi maneng matu' taue maddeppe ri iyya. Ja'pa sedding pura malle'ja tai asu.


Ri wettunna biccu Muchsin, engka hal de' na ulleng mallupai. Akkero wettue, tuoi sibawa dua tomatoa liwe' tedde na ko mappau sikola na aggurung. Muchsin de' gaga wettunna lokka maccule-cule sibawa silongna. Akko wenni ri suroi mabbaca ri tomatoanna, ko cakkaruddui ri alangi wae sisero' nappa ri timpai ulunna wae na sadar. Mabbaca si menre, na de' to na mulle terri.  Ko terri ri peppei aju, nappa makkedani tomatoanna magguru ko menre, materima kasiko matu ri iyya ko maloppono na mu macca. Esso-essona ri suro mabbaca ri tomatoanna, haruski mabbaca bobbo pelajarangna sebelumna lokka matinro. Ko cakkaruddui, ri timpai si wae ri wennie. Makkomiro tarulang gangkenna mattama sikola pelayaran mabela monro pole ri tomatoanna.


Mangkalinga sadda anak nappa pura ri manakeng liwe' metto sedding mamello ri angkalinga. Tanrena angka manakeng ri Indonesia  mancaji negara paling maega tauna, padat penduduk. Maega na to tau maccoe program KB na pagelloki ta seddie bola cukup dua anakna. Iya' mancaji tau maccoe program KB engkana anakku seddi makkunrai. Elo' ka anak kadua ku urane yae ku tampukangnge makkokkoe. Wettuna wangkalinga saddana pas na ku manakeng, ruane tongeng mua. Liwe' ni rennuku mancaji ni sipasang anakku. Dua ni anakku na makkunrai seddi na urane seddi to. De' na ku ulle mimmana matu nasaba' genne toni yaro KB ku, pas dua anakku.


Aja' ki ri monro bawang, kedoki.  Ko elo' ki sukes bisnista, pagelloki bateta jamai bisnista. Ko elo' ki mulai bisnis, aja' ri matau' mala risiko, mita kesempatan ki bawang, aggurui ki madeceng ri asengnge pengetahuan bisnis. Ko idi tau elo' e ri tarima ri kampus impianta, elo' ki runtu beasiswa, nappa de' gaga prestasita manna seddi, magguru ki madeceng, maccoe ki lomba-lomba. Magguruki ri asenge bahasa Inggris ko elo'ki makkulia ri luar negeri, na mappake beasiswa. Aja' na ri timutta mi mappau elo' yae tapi de' gaga usahata, padami ko kali nolo'. Jaji aja' ri monro mannawa-nawa, kedoki bawang matteru, na engka to ri ita madeceng, ri padecengi usahata, supaya de' ri gagal matu.


Mattama organisasi merupakang seddi appileng mulle na pilei tiap tau. Weddingi mattama organisasi ko elo'i na wedding tomma tea ko teami. Akkero Mila teami na sedding mattama riaseng organisasi daerah, pa' de' pa naita aga mello na yaro organisasi. Khususna tau-tau engkae rilalengna, pa' biasana ri sessai dolo' taue nappa ri palulus. Engka silongna ancamki mattama organisasi, haruski gare mattama ko teami terpaksa de' na massilong sibawa Mila na elo' topi mabbere gossip sala lokka ri silongna Mila laingnge.  Iga tau elo' ri fitnah, terpaksa Mila maccoe i mattama ri organisasi.  Meski yamaneng ro silongna de' na jaji maccoe,  matau' i alena ri carita sala.


Yaro wettue engka manengi cikalingna Mila lokka ri bolana maccule-cule. Engka seddi anaurena poro emmakna, mabenna siseng, napassu maneng gambarang rikamara'na daengna lokka saliweng ri lego-legoe, angkulung aga nalaling maneng. Pammulani macai' poro emmakna, na aseng Mila passu manengi, na suroi anringna passui, padahal yamua ro Sultan passui ale-alena na pura mua ri atteang. Makkedani Mila tania iya' passui, Sultan passui na purani ku pauang aja' passui. Magai na tamba macai poro emmakna, lokkani mala aju tunung na peppe timungna Mila. Maga gae na engka tau reppe mekko timungna, padahal yaro Mila na paui keda tania alena salah. Cai'na nasedding, ne' terrimi wedding najama, de' gaga to tau belai yaro wettue.


Iyya engka meongku ku tiwi' pole ri onrong ku ma'jama ri kotae. Yaro meongku ku tiwii' lisu pole keromai nasaba' de'na ku majjama akkero. Lisuka ri bolana tomatoangku nasaba' de'na gaga sessurengku monro parutusu'i ribolae. Meongku sala sedding meong ras asing jaji de' na issengi pekkoga batena tuo akkoe ri kamponge. Tentuna, sebagai seddi olokolo' weddinge ri piara, meong mancaji seddi olokolo' malomoe bergaul. Tapi' maegangi massobbu ri laleng dos ato riawa meja untuk sappa atennangeng na kedamaian. Selaing yaro, engka maega situasi mebbui yaro meonge matau', bahkan mulle toi stress ko engka tau baru lokka ri bolata ato engkai ri onrong baru. Nasaba' kesehatan mentalna meong parellu to rijama, maka sebagai tau mappunnai olokolo' parelluki parengi abiasang meongta untuk massu na de'na na matau' ato stress na lokka massobbu matterru.


Punna ma pasang-pasang anak de' na engka kubayangkangi. Engkani tellu anakku na de' to ku maccoe program KB. Sisengna yae anakku ka eppa e, makkunrai, genne ni eppa anakku. Anak pertamaku urane, maka dua e makkunrai, maka tellue ruane, na yae paling maloloe makkunrai. De' na sedding wisseng maga roa' na bolaku. Biasana ale-aleku mi monro mattajeng ri bolae ko lokkai ma' jama lakkaingku makkokkoe gennena lima ri bolae tajengi bapakna anakku. Liwe' to rennuku nasaba yae iya' anak seddi-seddika, de' siseng gaga ku silongan maccule-cule wettuku biccu. Yae matu anakku maega na silongan, maegai massessureng, jaji baku jagai matu ko malopponi.


Fira lisu pole massikola ri tette eppa ri arawenge. Mabela pole ri terminal yaro assikolangna jaji mabela toi jokka ko lisui, kecuali ko ele'i ri palettui gangkenna riolo sikolanna ri sopiri' bus e. Yaro arawenge jokkani lisu lokka ri terminal ale-alena, pa' mammotoro' maneng silongna lainge lokka massikola yaro essoe. Ri tengngana lalenge engka tau maccoeki pole rimunri anak muda tiwi' tase' lotong, na asengmi dolo' tau elo' to lokka ri terminal. Madekkai Fira, leppangi melli minumang ri Indomaret, maga na monroi yaro taue ri olona Indomaret mappada ko na tajengi Fira massu. Purana nawaja' minumangna Fira langsungi mapperri-perri lokka ri terminal na engka toi yaro taue maccoeki. De' na maitta engka silongna Fira leppang malai, jaji pajani maddumba tellu arona, cappu siseng yaro minumang na ellie kaciceng nainung.


Wettunna Mila mattama' SD, maega siseng tau mita-itai magai na engka tau makkero tanja'na. Apalagi yaro kasi' matei emmakna jaji masagala engka silongna na ewa sideppe. Alena maja' siseng pakena lokka massikola, bajunna de' na pura setrika, na bahkan pakean rica' na pake lokka massikola ri wettu de' na marakko pakeanna. Murusu' ale-alena, pura mawari natiwi' doko' lokka pramuka. Mammulani kero sangi ri bie'na ko engka silongna naita, maega siseng ri ollikangi anu ja' ri assikolangna. Ne' Mila tau macca mua ri assikolangna jaji yaro silongna ko engka PR sangi' na ingreng bobbo'na Mila. Pura ciceng ri palenynyekang bobbo'na ri silongna, jaji ni alena ri noko ri gurunna. Elo'i makkeda silongna palenynye'i matau' toi. Ri amba' ammai matu ko lisui ri lalenge. Matau'ni pinrengangi silongna bobbo'na matu', teani ri hukum cekkeng mappake passerring.


Tau tuo rilinoe engka ri arengi ating na akkala, naharusni jagai gau'ta na de' ri akkedai tau makarebbue ato cacat, pokona tau lainge. Ko ri de'ma ri makkedai taue, mancaji ni tau mello na mello to taue lokka ri idi ko engka tau ri ewa siruntu. Makkedai tau lainge pada bawangmi ko riakkedai to aleta, nasaba' parellu ri ingngerrang ko aleta pasti engka to ja'ta. Lainge, makkedai taue ri olona tau lainge de' na pancajiki tau malessi, tapi mancaji ki tau malemma riolona taue. Tania bawang idi' rugi, ri akkedai taue mulle napeddiri atingna tau, na engka tona tau depresi, bahkan nauno alena. Yanaro, mariki pagelloki bateta mette ri taue, aja' ri akkedai ko engka ja'na.


Dilla seorang siswa na junjung tinggi riasenge tongeng. Tiap ulangan de' na engka menyontek, sangi'na magguru tedde apalagi begadang. Yaro engka dua silongna sangi'na menyontek na sangi'na matanre nilaina. Dilla na silong seddi kelasna naisseng maneng mua, tapi' de' na engka mappicceng lokka ri gurunna. Yaro essoe baku janci sibawa silong seddi kelasna untuk tangkap basai silongna duae sangi' menyontek e. Ulangan Biologi yaro essoe, jaji pasti engka catatan naita silongna apalagi malampe' maneng jawabanna. Pas ulangan, maggorani Dilla, 'pak guru, Wiwik engka catatanna ri poppangna, na Fitrah engka catatan ri jaringna', ketahuan siseng yaro duae. Ri alaian yaro kertasna dua, ne' ri suro mutoi lanjutkan jamangna. Ri laleng pikkiranna Dilla, sepertina naissengni yaro guru Biologi ko sangi' menyontekna yaro duae silongna.


Idi' tomatoa aja' lalo ri engka peppei anakta ulungna, ko ri peppei ajena na. Yaro biasa sangi wangkalinga, jaji menurutna tau rioloe de'ma namaga ri peppe anakna. Mapparutusu' ana' tania anu malomo, biasa mappaenre emosi, apalagi yaro teae mangkalinga ada. Mulle ri mulanna macai'ki, nappaki caiki matanre saddangta, ko na ulangi empi yaro anakta, pammulani peppei. Padahal de' siseng nalorangi doktoro'e ri peppe anakta, yaro anana' e macca ladde mappalecce aga naita, ko ri peppei mapeddi fisikna na yaro na ingngerrang to gangkenna maloppo wedding jaji mancaji tau passiri'-sirikeng. Ko matoaki matu' anakta parakai ki, jaji mancaji tomatoa parellu siseng ri patanrei sabbaraa'ta. Mulle jaji anakta macai', natiwi' gangkenna loppo yaro cai'na pura ri peppe.


Tuo de' na selamana mappada sibawa aga ri eloki. Bahkan maega terjadi atuongetta de' na sesuai, engka tau mapiddara ri ewa siruntu. Saliweng romai, engka tau sabbara' na engka to tau na nawa-nawai matterru ko engka piddarai. Sebenarna maja' siseng ko monro maki bawang masennang ko engka tau mapiddara lokka ri aleta ato de' pappadaki tau laingnge, saisa' e haruski mette. Makkoe alasanna, seddi haruski mainge' ko tau tuo rilinoe wedding maneng runtu' panggaukeng mappada pole ri taue artina adil. Dua, haruski berjuang untuk aleta na adil maneng yaro taue. Tellu, makkedaki de' ri monro bawang yae, tapi ri jama mui. Eppa, aja' ri lorangi tau lainge pineddingi aga ri pinedding. Lima, tuoki menre na de' ri mattaro ja' ri tau lainge ato tau maja' lokka ri aleta, makkutanaki magai tu mai, ko elo'ki macai', macai' memengni, ko elo'ki terri, terri memengni.


Pada sedding ko yamaneng tau purae na kenna bencana de' gaga hal mello kennai. Selain rugi agaga, yamaneng korban na mullei nakenna riasenge peddi pole lenynye sajingna, takkini'i, gangkenna trauma lokka mancaji lasa gangguan jiwa. Meski yae mulle maneng nakenna taue, urane na makkunrai, matoa na anana', ri penelitange makkedai makkunrai paling maega nakenna trauma pura bencana ato riasengni PTSD. Saba'na, yaro makkunrai lebbi sensitifki ri perubahan daripada ruane, gangkenna yamaneng makkunrai mullei emosi marilaleng. Selain makkunrai, PTSD maega to nakennai anana'. Yanaro yae parellu siseng mabbura taue, ko de' na tiwi' yae traumana gangkenna matoa yaro anana'e. Maja' siseng ko naingngerrang empi yae, maesa'i na ganggu jamai yamaneng aktivitas ri wettu loppona.


Engkani dua taung temme'na Tika pole ri akkuliangna, tapi' de'pa na runtu jamang tetap. Lokkani marantau, pa' engka ri runtukangi jamang ri cikalinna mappadae jurusanna Akuntansi. Akkero mai, de' gaga sajingna, jaji haruski massappa onrong ale-alena. Pura wettu malasai, de' gaga mulle turungi, yamaneng silongna sibuk i ma'jama yaro na issenge. Ale-alena mi tiwi'i alena lokka ri rumah sakit, pa' ale-alena tommi monro ri kosna. Lettu'i keromai, ri arengni pabbura nappai lisu matinro. Moto'na, na ingngerrang keda de'pa na pura mannasu jaji haruski mannasu dolo untuk minungi pabburana. Terripa na sedding naingngerrang anringna na bapakna ri kamponge, de' kasi gaga mulle silongangi keromai ri Gorontalo ma'jama. Anringna makkulia empi, na bapakna ma'jama toi ri kamponge. Hal paling mapeddi ko merantauki, de'gaga ri ewa maccarita na parutusu'ki ko nakennaki lasa.


Mappada pappinedding matau' mabbicara riolona taue, demam panggung saba'na pole riasenge stres na cemas ato matau' de' na ulle pennoi harapanna tau lainge. Yanaro, parelluki hadapi pappinedding matau'ta na yaro pappinedding panikta lokka tarima aleta na de' ri parellu buktikangi aleta lokka ri tau lainge, mancajini idi' aleta bawang. Maega to saba'na yae demam panggung mappada kurang pasadia, makurang tinro, na kurang istrahat. Apalagi yaro kurang tinro mancaji sala seddi saba' paling maega demam panggung, nasaba' stres ni diwenni pikkiriki pekkogaki matu tampil mello. Cobaki matinro mello lima gangkenna aruwa jang na malessi ki matu tampil. Tinro mannessai bugarki matu na de' ri cakkaruddu riase'na panggung.


Gagal riaseng de' na tercapai ato de' na berhasil yaro elo' e ri tuju. Pada yaro Mila elo' lokka massikola ri luar negeri mappake beasiswa tapi' yaro najamae esso-esso manontong mi bawang pelleng Korea.  Purani mebbu jadwal magguru esso-esso tapi' rimulanna mi marajing. Sisengna ri munri matu manna si esso de' siseng gaga na aggurui. Makawe' na taue tes TOEFL, nappa si nabukka bobbo na. Maga na ita ri sertifikat na hasilna ri awana 500. De' na ulle ma' daftar makkulia saliweng,  nasaba' makurang to doi' na ko elo' i waja' mandiri. Ko runtu' ki beasiswa de' ma ri parellu mappasadia doi', nasaba' na biayaiki pammarenta. Labe' ni kesempatanna yaro taungnge massikola saliweng, harus si mattajeng sitaung. Peddi siseng na sedding,  tapi alena tommi sala makuttu ma' guru.


Makkoe elo' ri pasadia sebelumta botting ko elo' ki marennu tuo purana. Parelluki sadia maneng yae, nasaba' botting tania hal malomo. Pertama pasadia mentalta, nasaba' ko bottingni haruski sadia sappa solusi sibawa pasangatta ko engka sala. Kadua, doi', haruski engka jamangta mannessa, nasaba' ko bottingni idi' mani biayai aleta, wedding engka jamatta dua-dua. Katellu, haruski maccoe bimbingan pranikah, penting yae supaya ri isseng aga-aga ri abbottingengta matu. Eppa, lokkaki ma tes kesehatan, haruski misseng lasata sipaddua, supaya matu de' ri takkini ko malasai pasangatta. Ko elo' ki botting setidakna haruski sadia, pasadia maneng aleta, supaya marennuki tuo sibawa pasangatta gangketta puppu ri linoe.


Bayangkangi ko maccule-culeki massapeda na tappa tiba-tiba engka asu peppengki, panik na matau'ki pastina. Apalagi yaro asue de' tona ri issengi, liwa' rukkana ma'gora-gora pada ko elo'ni na okko. Cara paling aman untuk de' ri peppeng ri asue, yaro de' ri sappa gara-gara, nasaba' na asengmi tu alena asue ri tantangi. Ko na peppeng tongengni pasti matau'ki ri okko, jakke engka virus na yaro bate okko'na asue. Ko engkani asue peppengki, pura-purani bawang mancaji patung, aja' ri kedo, na aja' ri mette. Biasana asue langsungi lari medde ko de' ri bati-bati. Mariki jagai aleta pole ri asu na lorie ma peppeng apalagi gara-garai pas na monro masennang, mulle asue riolo matau', ne' matu' idi'na poso lari ri peppeng matau'.


Purana ujian ri assikolang SMA na, Isda lokkani sappa ajjamang ri Makassar pa' de' gaga doi'na untuk lanjutki sikolana lokka makkuliah. Yaro essoe tappa tiba-tiba ri talipongi ri sajingna ri suroi menre' ma'jama ri tokona sajingna. Lokka cicengi yaro essoe, na doko maneng care-carena. Mattajengni pete-pete, tajengi yaro sajingna. Nappani matu ri antara' lokka ri lokasi ma'jamana mabela pole ri onrong na onroi yaro sajingna. Takkini'i pas na naisseng keda bedai pale toko elo' na onroi ma'jama sibawa toko na onroi sajingna. Mabbenni ni kero yaro wennie, langsungni ma'jama  ri bajanna. Ja'pa na sedding pineddingna yaro wennie matinro kero,  matau' i maja' matu silong-silongna lokka ri alena pa' deppa gaga mewai maccarita na matinro manengni.


Ko idi sala seddina mappake kartu Telkomsel, weddingki maccoe ri asengnge poin festival lucky draw, hadiana yae oto. Biasana ko mellik pulsa runtu'ki poin. Misalna pulsa siratu poinna seppulo, pulsa lima pulo poinna 5, na laing-laingnge. Weddingki sambei yaro pointa sibawa kupon untuk ri pake maccoe' undian. Ko engka seppulo pointa, maka seppulo kuponta untu yaro undiangnge. Tapi pasti, idi' pengguna Telkomsel maega pointa, nasaba' masuli' paketna Telkomsel, jaji sangi' melliki pulsa uleng-puleng. Daripada cappu bawang pointa, sambeni sibawa kupong. Nasaba' biasa yaro pointa, lenynyei ko purani ta' sambei taung e. Embaki pada maccoe yae undiangna, daripada pointa lenynye percuma, lebbi coeki yae, siapa tau idi' mancaji pemenangna.


De'gaga tau rilinoe elo' terancam tuona. Tapi memeng engka maega fase rilalengna linoe tuota terancam sibawa tau lainge. Biasana, nasaba' kesalahan pura rijama na idi' merasa tau sibawa lainge pa' elo'i napau kesalahanta. Makkoe carana parellu rijama ko na ancamki taue. Seddi, patennangi aleta, ko masennangi aleta na pikkiranta mulleki pikkiriki ato sappa laleng untuk pappurai yae masalae, ato mulle toi sappa tau untuk riewa maccarita na balingki sappa laleng. Dua, pahamiki masalata, ko ri issengni madeceng aga yae masalana mulleni posisikan aleta mancaji tau laing gangkenna mulleki missengi pekkoga bateta kedo. Tellu, missengki perlindungan hukum nasaba' hukum mancaji hal mulle lindungiki na masennang pappineddingta. Eppa, pappurai masalata, ancaman engka nasaba' engka masalah yanaro parelluki pappurai supaya mulle masennang atingta.